संक्षेप करने के लिए दस्तावेज़: धोनी ने क्रिकेट विश्व कप में भारत के पहले मुक़ाबले में दक्षिण अफ़्रीका के ख़िलाफ़ ये दस्ताने पहने थे जिस पर 'रेजिमेंटल डैगर' का निशान बना हुआ था. 

अंतरराष्ट्रीय क्रिकेट परिषद यानी आईसीसी ने इंडियन पैरा स्पेशल फ़ोर्सेज़ से जुड़े इस चिह्न पर आपत्ति ज़ाहिर करते हुए इसे हटाने का आदेश दिया है. 

वहीं भारतीय क्रिकेट कंट्रोल बोर्ड (बीसीसीआई) और भारत सरकार इसे देशभक्ति और राष्ट्र की भावना से जोड़कर देख रहे हैं. 

पर आईसीसी ने दो-टूक कह दिया कि धोनी ने नियमों का उल्लंघन किया है और उन्हें अपने दस्तानों को बदलना ही होगा.

इस पर बीसीसाई ने विवाद आगे न बढ़ाने के संकेत दिए हैं. क्रिकेट प्रशासक समिति के प्रमुख विनोद राय ने समाचार एजेंसी एएनआई से कहा, "हमारा रुख़ साफ़ है. हम आईसीसी के नियमों के साथ ही चलेंगे. हम किसी नियम के ख़िलाफ़ नहीं जाना चाहते, हम खेल भावना वाले देश हैं."

क्या कहते हैं नियम?

पर इससे पहले देश के खेल मंत्री किरेन रिजिजू से लेकर सोशल मीडिया पर तमाम लोग इसे राष्ट्रीय अस्मिता से जोड़ चुके थे. शुक्रवार को भारत में #DhoniKeepTheGlove यानी 'धोनी दस्ताने पहने रहिए' जैसे ट्रेंड ट्विटर पर बने रहे . 

सवाल उठता है कि आखिर धोनी का विशेष बलों के प्रतीक चिह्न वाले दस्ताने पहनना कितना जायज़ था और कितना ग़लत?

बात करते हैं आईसीसी के खिलाड़ियों पर लागू होने वाले ड्रेस कोड और उससे जुड़े नियम की.

आईसीसी के नियम D.1 के मुताबिकः

खिलाड़ी के कपड़ों और खेल की अन्य वस्तुओं पर राष्ट्रीय चिह्न, व्यवसायिक लोगो, प्रतियोगिता का लोगो, उत्पाद को बनाने वाली कंपनी का लोगो, बल्ले के स्पॉन्सर का लोगो, किसी चैरिटी या गैर-व्यवसायिक लोगो को तय नियमों के आधार पर ही लगाने की अनुमति मिलती है. अगर कोई भी खिलाड़ी इन तय नियमों से बाहर कोई अन्य प्रतीक चिह्न का प्रदर्शन करता है तो मैच के अधिकारी, जैसे ही उस पर ग़ौर करेंगे, वो उस प्रतीक चिह्न को हटाने या छिपाने का आदेश दे सकते हैं. 

आईसीसी के नियम L के मुताबिक

अगर तय नियमों के बाहर किसी विशेष प्रतियोगिता या मैच के लिए कोई टीम अलग से प्रतीक चिह्नों का इस्तेमाल करना चाहती है तो इसके लिए उस टीम के क्रिकेट बोर्ड को मैच या सिरीज़ शुरू होने से पहले आईसीसी से उसकी अनुमति लेनी होगी. 

आईसीसी के नियम G.1 के मुताबिकः

किसी खिलाड़ी या टीम के अधिकारी को ऐसा कोई भी संदेश दर्शाने वाला कपड़ा या अन्य चीज़ मैच...\nसंक्षेप उसी भाषा में जिसमें दस्तावेज़ है:
पूर्व भारतीय कप्तान महेंद्र सिंह धोनी के दस्ताने इस समय चर्चा का केंद्र बने हुए हैं.